Säde Tahvanainen

Säde Maarit Tahvanainen (s. 5. syyskuuta 1972 Ilomantsi) on suomalainen poliitikko. Hän toimi Suomen sosialidemokraattisen puolueen kansanedustajana vuosina 1995–2007. Hän oli mukana Joensuun kaupunginvaltuustossa vuosina 1996–2004. Nykyisin hän asuu Vantaalla, jossa toimii kaupunginvaltuutettuna ja kaupunginhallituksen 1. varapuheenjohtajana.

Tahvanainen on koulutukseltaan kasvatustieteen maisteri ja toimii erityisluokanopettajana. Ennen opettajauraansa hän oli SDP:n ohjelmapäällikkö. Hänellä on vuonna 2003 syntynyt poika.

Politiikka 
Tahvanainen oli ensi kertaa eduskuntaan valittaessa 22-vuotias ja silloisen eduskunnan kuopus. Hän on toiminut uransa aikana monissa luottamustehtävissä, muun muassa puolueensa varapuheenjohtajana kuusi vuotta. Hän oli ehdolla kevään 2019 eduskuntavaaleissa, mutta ei tullut valituksi eduskuntaan. 

Tahvanainen on erikoistunut poliittisella urallaan koulutusasioihin. Hän toimi pitkään sivistysvaliokunnassa ja viimeisellä edustajakaudellaan sivistysvaliokunnan varapuheenjohtajana ja sosialidemokraattisen ryhmän koulutusasioiden vastaavana. Ympäristövaliokunnan jäsenenä Tahvanainen toimi useita vuosia.

Säde Tahvanainen on julkaissut vuoden 2019 alussa yhdessä tietokirjailija Jussi Särkelän kanssa toimittamansa teoksen Mahdollisuus kaikille. Kirja käsittelee hyvivointivaltion luomista ja kehittämistarpeita. Artikkeleita kirjaan ovat kirjoittaneet muun muassa Erkki Tuomioja, Pirjo Ala-Kapee, Kari Välimäki ja Miapetra Kumpula-Natri.

Luottamustehtäviä 
 Vantaan kaupunginhallituksen 1. varapuheenjohtaja 2017–
 Vantaan kaupunginvaltuutettu 2008–2012 ja 2017–
 Vantaa, yleisjaoston puheenjohtaja 2017–
 Vantaa, yleiskaavatoimikunnan varapuheenjohtaja 2018–
 Tikkurilan Työväenyhdistys, varapuheenjohtaja 2015–2016 ja puheenjohtaja 2016–
 Kotien Puolesta Keskusliitto, puheenjohtaja 2017–
 SDP:n varapuheenjohtaja, 1999–2005
 TUL:n varapuheenjohtaja, 1996–2003
 Nuoret Kotkat Keskusliitto, puheenjohtaja 1999–2002
 Joensuun Työväenyhdistys, puheenjohtaja 2005–2008
 Pohjois- Karjalan Ammattikorkeakoulu, johtokunnan puheenjohtaja 2000–2004
 Joensuun kaupunginvaltuutettu 1996–2004

Lähteet 

Kansanedustajat
Joensuun kaupunginvaltuutetut
Vantaan kaupunginvaltuutetut
Pohjois-Karjalan vaalipiiri
Suomen Sosialidemokraattisen Puolueen poliitikot
Suomalaiset opettajat
Vuonna 1972 syntyneet
Elävät henkilöt